Ek is 'n kreatiewe mens met 'n spontane persoonlikheid. Ek hou van lekker uit die maag lag en om spesiale oomblikke te geniet saam my vriende. Ek is 'n passievolle kind van die Here wat aktief betrokke is by my kerk. Ek geniet mense wat diep hart en geloofsake kan praat, maar steeds kan giggel vir 'n simpel grappie. Ek hou van mooi plekke ontdek, lekker koffie drink, lekker eet en te dans. Mooi musiek inspireer my en woorde pen is vir my 'n kreatiewe proses wat ek geniet. Ek is 'n goeie vriendin en staatmaker.
'n Goeie humorsin is vir my belangrik. Wat is dan nou lekkerder as om saam te kan lag en die klein dingetjies raak te sien en geniet. 'n Passie vir God en jou medemens is uiters belangrik. Iemand wat betrokke is by hul kerk, weet wie hulle is, wat hulle wil wees en wat hulle wil bereik in die lewe. Iemand wat nuwe mense gemaklik en welkom laat voel en wat leef met integriteit, eerlikheid en passie. 'n Man wat sterk staan in sy beginsels, voorbeeld is vir ander en sy familie en vriende koester en op die hande dra. 'n Man wat slim werk met sy finansies, beplan vir die toekoms, uitblink in sy werk, maar nie bepaal word deur wat hy doen nie, maar eerder wie hy is.